BASES REGULADORAS E CONVOCATORIA DO PLAN EXTRAORDINARIO DE INFRAESTRUTURAS DEPORTIVAS
ADMINISTRACIÓN LOCAL — Provincial — Deputación Provincial (Subvencións e axudas, 22/12/2023)

SERVIZO: COOPERACIÓN EXPEDIENTE: 2023068881 ASUNTO: BASES REGULADORAS E CONVOCATORIA DO PLAN EXTRAORDINARIO DE INFRAESTRUTURAS DEPORTIVAS A Deputación Provincial de Pontevedra ten entre as súas principais competencias a asistencia e cooperación xurídica, económica e técnica aos municipios, especialmente aos de menor capacidade económica e de xestión, así como a coordinación dos servizos municipais entre si para a súa prestación integral e adecuada. Con esta finalidade poderá outorgar axudas con cargo aos seus recursos propios para a realización e o mantemento de obras e servizos municipais, que se instrumentarán a través de plans especiais ou outros instrumentos específicos. A práctica do deporte considérase esencial en toda sociedade moderna, non só pola importancia da actividade física e a súa influencia en hábitos de vida saudable, senón tamén porque é un magnífico vehículo para a promoción de valores esenciais coma a participación, a cooperación, a competitividade, a inclusividade ou unha maior relevancia do papel da muller. Tal e como recoñece a Organización Mundial da Saúde, é necesaria a intervención das administracións públicas na promoción da práctica deportiva para fomentar na cidadanía hábitos de vida saudable, así como facilitar a práctica habitual de actividade físico deportiva de calidade, de maneira que esta incida favorablemente na saúde e calidade de vida da cidadanía. Este é o mandato recollido no artigo 43.3 da Constitución: "Os poderes públicos fomentarán a educación sanitaria, a educación física e o deporte. Así mesmo, facilitarán a adecuada utilización do lecer". O nivel de práctica e o grao de interese que suscita a actividade física e deportiva na sociedade da provincia de Pontevedra móstrase como un elemento máis da nosa propia identidade. O grao de desenvolvemento dos equipamentos e instalacións deportivas no noso territorio foi un factor que contribuíu decisivamente nos hábitos de comportamento activo da poboación. Dispoñer de espazos próximos para a práctica da actividade física constitúe un indicador que inflúe nos niveis de actividade da poboación, pero máis aló da propia práctica deportiva, incide tamén en aspectos transversais de primeira orde para a nosa sociedade, coma a saúde, a educación, a convivencia, a igualdade ou a economía. Ao redor da promoción e da xestión do deporte que se realiza destes equipamentos hai un impacto considerable nestes sectores. Dentro do marco competencial de actuación local, os artigos 25.1 e 25.2. h), l) e m) da Lei 7/1985, de 2 de abril, reguladora das bases de réxime local, e 80.1 e 80.2. n) da Lei 5/1997, de 22 de xullo, de administración local de Galicia, establecen que o municipio, para a xestión dos seus intereses e no ámbito das súas competencias, pode promover actividades e prestar os servizos públicos que contribúan a satisfacer as necesidades e aspiracións da comunidade veciñal, exercendo en todo caso como competencias propias e esenciais, nos termos da lexislación do Estado e das Comunidades Autónomas, nas materias de promoción da actividade turística, promoción do deporte, da ocupación do tempo libre e da cultura. No mesmo senso, o artigo 8 da Lei 3/2012, de 2 de abril, do deporte de Galicia, establece como competencia dos concellos, entre outras, construír, xestionar, ampliar e manter as instalacións deportivas de titularidade municipal. Para o axeitado exercicio destas competencias, e de acordo co establecido no artigo 36.1) da antedita Lei 7/1985, as deputacións asegurarán a prestación integral e adecuada dos servizos de competencia municipal; competencia en relación coa cal a Deputación Provincial de Pontevedra ten previsto na súa planificación a mellora das infraestruturas dos equipamentos deportivos dos concellos da provincia. Tamén, o artigo 7 da citada Lei 3/2012 atribúe ás deputacións a asistencia aos municipios no deseño e a construción de instalacións deportivas así como en calquera actuación que redunde en beneficio do desenvolvemento deportivo local, comarcal ou provincial. Polo tanto, tendo en conta a limitación de recursos económicos e humanos das administracións locais, en prol dos principios de eficiencia e eficacia administrativas, a Deputación de Pontevedra aposta por asumir os labores de coordinación e asistencia económica necesarias para posibilitar que os concellos interesados poidan participar nas convocatorias públicas que supoñan unha importante oportunidade de financiamento para levar a cabo actuacións que redunden de forma relevante no ámbito territorial da provincia. Neste marco, a Deputación de Pontevedra pretende activar unha convocatoria de subvencións que permita aos concellos interesados dispoñer de financiamento para acometer actuacións de modernización e mellora das infraestruturas deportivas xa existentes así como novas construcións, tendo en conta, así mesmo, que no outono do ano 2023 as desfavorables condicións meteorolóxicas, con intensos episodios de choiva e vento, provocaron danos en bens, equipamentos, infraestruturas e instalacións de titularidade pública dos concellos da provincia de Pontevedra, véndose tamén afectadas as instalacións deportivas, tanto no exterior como nos interiores e cubertas das mesmas. A magnitude da situación, o pleno restablecemento dos servizos públicos e a recuperación da normalidade nas zonas afectadas, xustifican a intervención da Administración a través da adopción de medidas extraordinarias dirixidas á reparación dos danos causados nos distintos espazos deportivos públicos. Así, para cumprir co deber de manter estes espazos nas condicións de seguridade, salubridade e accesibilidade legalmente esixibles, a través da presente convocatoria preténdese axudar os concellos afectados a recuperar os bens e reverter os efectos dos temporais na calidade da prestación dos servizos municipais. Segundo o exposto, e ao abeiro do establecido na Lei 38/2003, de 17 de novembro, xeral de subvencións (LXS); na Lei 39/2015, de 1 de outubro, do procedemento administrativo común das administracións públicas (LPACAP); na Ordenanza xeral de subvencións da Deputación Provincial de Pontevedra (OXSDPPO), e na demais normativa aplicable, convócase esta liña de subvencións, de acordo coas seguintes As bases e a convocatoria do Plan extraordinario de infraestruturas deportivas teñen por obxecto regular o procedemento de concesión, execución e xustificación das subvencións que se outorguen con cargo a este plan. As finalidades subvencionables son as sinaladas a continuación: Non serán subvencionables as actuacións en edificios ou instalacións de usos múltiples que non teñan carácter exclusivamente deportivo. Será imprescindible que as actividades ou servizos que se desenvolvan nesas instalacións sexan, de forma real e efectiva, de competencia municipal. Nos investimentos de obras, o importe mínimo do orzamento e de cada solicitude de subvención será igual ou superior a vinte mil (20.000,00) euros, incluído o IVE. No caso das subministracións, que deberán ter un carácter singular e natureza inventariable, o importe do orzamento e de cada solicitude de subvención será de seis mil (6.000,00) euros. O orzamento deberá agrupar conceptos subvencionables de natureza similar. O resto das subministracións que non constitúan un investimento por si mesmas e que supoñan a mellora, a construción ou a creación dun ben novo deberán integrarse nun proxecto de investimento. Cando se trate da adquisición de bens inmobles serán subvencionables os gastos notariais, os gastos de rexistro e periciais, sempre e cando estean recollidos na memoria valorada e descritiva do ben que se vai mercar. Os investimentos que se integren no plan deben ser identificados con claridade, sen deixar lugar a ambigüidades, e debe existir unha concordancia entre a solicitude e a denominación do proxecto ou documento técnico análogo. Non se admitirán denominacións xenéricas. No caso de investimentos de natureza similar ou homoxénea deberán propoñerse necesariamente nunha única solicitude e nun único proxecto que se dividirá, á súa vez, en lotes. A única excepción á división en lotes será o suposto de que o concello acredite cun informe motivado que mediante a realización independente con lotes se dificultaría a correcta execución desde o punto de vista técnico, ou ben se provocarían problemas de coordinación ou doutra índole na execución das diferentes prestacións que integran o referido investimento. En ningún caso estará permitido presentar mediante proxectos independentes solicitudes que en realidade son da mesma natureza para poder tramitalos como contratos menores. As axudas que se concedan ao abeiro desta convocatoria rexeranse por estas bases, de conformidade co disposto na Disposición adicional oitava da LXS. Con todo, para o non previsto nelas aplicaranse supletoriamente a LXS; o seu regulamento de desenvolvemento, aprobado polo Real decreto 887/2006, de 21 de xullo (RLXS); a Lei 9/2007, de 13 de xuño, de subvencións de Galicia (LSG) e disposicións que a desenvolvan; a OXSDPPO; as bases de execución do orzamento provincial e as restantes normas de dereito administrativo e, no seu defecto, as normas de dereito privado. De acordo co establecido na base 16.2 das Bases de execución do orzamento para o exercicio de 2023 e cumprindo co establecido no artigo 17 da LXS, o órgano competente para aprobar estas bases é a Xunta de Goberno da Deputación. Poderán solicitar as axudas reguladas nestas bases os concellos da provincia de Pontevedra cunha poboación de dereito de ata cincuenta mil (50.000) habitantes, segundo a correspondente certificación expedida polo Instituto Galego de Estatística (IGE) referida á última actualización do censo (ano 2022). Non poderán obter a condición de beneficiarios aqueles concellos nos que concorra algunha das circunstancias ou prohibicións ás que fai referencia a lexislación vixente en materia de subvencións. O financiamento deste plan ascende a catro millóns (4.000.000,00) de euros, financiados con fondos propios da Deputación con cargo ao orzamento provincial do exercicio de 2023, imputable á aplicación orzamentaria 2023/942.3420.762.95. As subvencións outorgaranse polo procedemento de concorrencia non competitiva entre todos os concellos da provincia de Pontevedra de ata cincuenta mil (50.000) habitantes, segundo a correspondente certificación expedida polo IGE referida á última actualización do censo (ano 2022), que presenten a correspondente solicitude, acompañada da documentación esixida nestas bases. Quedarán excluídas aquelas solicitudes que incumpran as bases da convocatoria. Os catro millóns (4.000.000,00) de euros cos que está dotado este plan repartiranse entre os distintos concellos da seguinte forma: A porcentaxe fixa do 30% dividirase entre todos os concellos beneficiarios e a porcentaxe variable do 70% repartirase entre os mesmos en función da súa poboación. Cada concello coñecerá a cantidade que lle corresponde dentro dos dez primeiros días hábiles seguintes ao da publicación destas bases no Boletín Oficial da Provincia de Pontevedra (BOPPO), podendo tamén informarse contactando co Servizo de Cooperación. A Presidencia ditará unha resolución aprobando a cantidade total e a cantidade que lle corresponde a cada concello, tendo en conta que a disposición do crédito farase para cada solicitude de subvención, unha vez comprobada a documentación achegada e instruído o correspondente procedemento conforme co establecido nestas bases. A instrución do procedemento de concesión correspóndelle á xefa do Servizo de Cooperación cos Municipios, comprendendo a dita instrución as seguintes fases: O prazo máximo para notificar e resolver non poderá exceder os seis (6) meses e computarase a partir do día seguinte ao de finalización do prazo de presentación de solicitudes. O vencemento deste prazo máximo sen notificar aos potenciais beneficiarios lexitímaos para entender desestimadas por silencio administrativo as súas solicitudes de concesión de subvención. A proposta de resolución definitiva non crea ningún dereito a favor do beneficiario proposto fronte á administración mentres non se lle notifique a resolución de concesión. Unha vez notificada a resolución de concesión, entenderase aceptada polos concellos salvo que estes a rexeiten expresamente. As solicitudes presentaranse debidamente cubertas, especificando a súa denominación concreta, o orzamento e o importe da subvención solicitada, obrigatoriamente por vía electrónica a través do formulario normalizado dispoñible na Sede electrónica da Deputación de Pontevedra ( https://sede.depo. gal ), de acordo co establecido nos artigos 14.2 e 16 da LPACAP. As ditas solicitudes deberán aprobarse mediante un acordo do órgano competente do concello, que indique expresamente a finalidade concreta e a cantidade que se solicita, achegándose este acordo ou unha certificación acreditativa do acordo de aprobación. Para a presentación das solicitudes a Sede electrónica da Deputación admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluíndo o DNI-e). O prazo de presentación das solicitudes de subvencións que se acollan a este plan é de tres (3) meses, contados desde o día seguinte ao da publicación do extracto desta convocatoria no BOPPO e na Base de Datos Nacional de Subvencións. Para a tramitación do procedemento consultaranse automaticamente os seguintes datos elaborados polas administracións públicas: No caso de que as entidades interesadas se opoñan ás devanditas consultas, deberán indicalo no cadro habilitado na solicitude de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos, poderase solicitar a presentación dos documentos correspondentes. As entidades solicitantes deberán presentar a solicitude normalizada, dispoñible na Sede electrónica da Deputación, na que constan as seguintes declaracións responsables: Ademais do citado formulario de solicitude, presentarán a seguinte documentación: Cando se cubra a documentación, deben terse en conta as seguintes instrucións: Os certificados asinaraos a secretaria ou o secretario do concello e a persoa que teña atribuída a representación legal ou delegada a competencia. As declaracións, compromisos e outros documentos asinaraos a alcaldesa ou o alcalde ou a persoa en quen delegue. No caso de que algún dos documentos que se deben presentar de forma electrónica superase os tamaños máximos establecidos ou tivese un formato non admitido pola Sede electrónica da Deputación, permitirase a presentación deste de forma presencial dentro dos prazos previstos e na forma indicada no número anterior. A información actualizada sobre o tamaño máximo e os formatos admitidos pode consultarse na citada sede electrónica. Calquera falsidade nos datos presentados dará lugar á perda da subvención concedida, ademais doutras medidas que para o caso poida arbitrar o organismo provincial. Non se concederán subvencións se non figuran no expediente todos os formularios e documentos preceptivos que se contemplan nestas bases. En caso de defecto, erro ou ausencia na presentación da documentación a que se refire esta base, ou de incumprimento do previsto no artigo 68 da LPACAP, requiriráselle ao interesado que emende as faltas ou omisións emendables no prazo máximo de dez (10) días hábiles, indicándolle que, de non facelo, se terá por desistido da súa solicitude, previa resolución que deberá ser ditada nos termos previstos no artigo 21 da citada Lei. Non serán emendables a falta de presentación do proxecto, documento técnico ou análogo ou memoria valorada no caso das subministracións; nin a falta de presentación das autorizacións sectoriais precisas para a normal execución do investimento ou documentación que acredite que as solicitou ante os organismos correspondentes, de ser o caso. Así mesmo, tampouco será emendable non estar ao corrente no cumprimento das obrigas coa Facenda estatal, coa Facenda autonómica, coa Seguridade Social e coa Deputación. Os anexos dispoñibles na Sede electrónica da Deputación, https://sede.depo. gal, non poderán ser obxecto de manipulación ou emendas. Poderanse utilizar modelos propios de certificacións que deberán respectar o contido exacto recollido nestas bases. As notificacións de resolucións e actos administrativos practicaranse só por medios electrónicos, nos termos previstos na normativa reguladora do procedemento administrativo común. As notificacións practicaranse a través da Dirección Electrónica Habilitada única, dispoñible desde a Sede electrónica da Deputación. As notificacións entenderanse practicadas no momento no que se produza o acceso ao seu contido e entenderanse rexeitadas cando transcorresen dez (10) días naturais desde a posta a disposición da notificación sen que se acceda ao seu contido. O sistema remitiralles ás persoas interesadas avisos da posta a disposición das notificacións á conta de correo electrónico indicada na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida. Se o envío da notificación electrónica non fose posible por problemas técnicos, a Deputación practicará a notificación polos medios previstos na normativa reguladora do procedemento administrativo común. Todos os trámites administrativos que as entidades interesadas deban realizar durante a tramitación deste procedemento faranse por medios electrónicos a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. A Sede electrónica ten dispoñibles unha serie de modelos xenéricos que as entidades interesadas poden utilizar para realizar as xestións máis habituais durante a tramitación administrativa (representación, emenda da solicitude, alegacións, renuncia ou recursos, entre outras). Estes modelos son comúns para os distintos procedementos e poderán empregarse sempre que a normativa reguladora do procedemento concreto para o que se vaian utilizar non estableza outros modelos específicos. Os modelos xenéricos poderán descargarse para anexalos a unha solicitude ou para levar a cabo trámites sobre outros expedientes e presentalos electronicamente. No formulario deberá indicarse, no seu caso, o procedemento para o que se está a realizar o trámite. Os modelos están dispoñibles en: https://sede.depo. gal/web/public/dynamic/catalogo/tramitesxenericos. Os proxectos serán redactados por técnicos competentes, e deberán referirse necesariamente a obras completas ou de aproveitamento separado; entenderanse por tales as susceptibles de ser entregadas ao uso xeral ou ao servizo correspondente, sen prexuízo de posteriores ampliacións, e comprenderán todos e cada un dos elementos que sexan precisos para a utilización da obra. Todos os proxectos conterán, polo menos, a documentación establecida na normativa de contratos e axustarán o seu contido ás instrucións que se recollen nas presentes bases, segundo sexa o orzamento de licitación ou o total de execución no caso de que o realice a propia administración. Terán a condición de subvencionables os gastos das expropiacións que resulten necesarias para a execución das obras de infraestruturas ou ben para a futura ampliación das dotacións locais ou a prestación de servizos de competencia municipal. Non se admitirán obras cuxo único obxecto sexa a demolición. Os concellos poderán solicitar o financiamento dos honorarios de redacción, de dirección de obra e de coordinación de seguridade e saúde cando estas sexan obxecto dunha contratación externa. Os proxectos de obra, de acordo co recollido no artigo 233 da Lei 9/2017, de 8 de novembro, de contratos do sector público (LCSP), deberán comprender, cando menos: Os proxectos estarán suxeitos ás instrucións técnicas que sexan de obrigado cumprimento. Naqueles proxectos de obra cuxo orzamento de licitación, excluído o IVE, sexa inferior a 40.000,00 euros, poderase presentar un documento técnico que simplifique, refunda ou incluso suprima algún dos documentos anteriores, sempre que a documentación resultante sexa suficiente para valorar, definir e executar a obra, sen prexuízo de que se deba elaborar un proxecto cando as normas específicas o requiran. En todo caso, como mínimo achegarase o seguinte: Non se poderá facer referencias a marcas concretas en ningún documento do proxecto, incluso nos relativos a cálculos técnicos ou outras referencias de calquera tipo (lumínicos, hidráulicos, etc.). Admitirase, con carácter excepcional, a referencia a marcas cando non sexa posible facer unha descrición o bastante precisa e intelixible do obxecto do contrato, de acordo co artigo 126.6 da LCSP, e deberá engadirse a mención “ou equivalente”. O concello poderá solicitar, sempre que cumpra os requisitos establecidos na LCSP, a execución da obra directamente polo sistema de administración. A redacción dos proxectos por administración axustarase á normativa vixente en materia de contratación. A Deputación, en todo caso, supervisará e controlará os proxectos e terá especialmente en conta os prezos das distintas unidades. No caso das subministracións que constitúan un investimento por si mesmas, o concello deberá achegar unha memoria valorada que deberá incluír, polo menos, a seguinte documentación: As memorias das subministracións deberán ser redactadas e asinadas por persoal técnico competente. Os proxectos, documentos técnicos ou memorias valoradas debe aprobalos o órgano competente do concello. Non obstante, no caso daqueles proxectos, documentos técnicos ou memorias valoradas que non puidesen ser aprobados no momento de presentar a solicitude de subvención por estar supeditados ao outorgamento dalgunha autorización sectorial por parte dalgunha administración, entidade ou organismo, permítese que a aprobación formal se retrase ata que a entidade municipal dispoña desta. Nestes supostos, a concesión da subvención quedará condicionada a que se achegue o acordo ou a resolución de aprobación do proxecto, a acta de trazado previo e a correspondente autorización sectorial xunto coa primeira xustificación. No caso dos convenios coa Deputación ou con outras administracións nos que estas asumen a redacción do proxecto así como a execución do investimento, o concello queda exento da aprobación do proxecto técnico. O concello poderá destinar a cantidade asignada deste plan ao financiamento das achegas municipais de investimentos incluídos noutros plans, programas ou convenios desta Deputación ou doutras administracións públicas, cando se trate de obras ou subministracións de competencia municipal, de acorde co establecido na cláusula Primeira, e sempre que os prazos de execución recollidos no convenio ou noutros plans se axusten aos prazos de execución que se contemplan nestas bases. Cando un concello traslade crédito deste plan con destino ao financiamento das achegas municipais doutros plans, programas ou convenios provinciais, a subvención que se conceda rexerase polas normas do plan que se cofinancia. O concello deberá ser, en todo caso, titular dos bens, instalacións ou terreos nos que se van executar os investimentos, ben porque sexa propietario ou ben porque dispoña dun dereito de uso ou cesión sobre estes que teña duración indefinida. No caso de dispoñer dunha autorización ou dunha concesión administrativa, a duración desta non poderá ser inferior a cinco (5) anos desde a data de solicitude da subvención. Será imprescindible que nos devanditos bens se realicen ou presten por parte do concello, de forma real e efectiva, actividades ou servizos de competencia municipal, previos aos acordos que sexan necesarios para o establecemento da actividade ou servizo, se fose necesario. Se os proxectos, pola súa situación ou características, precisan de permisos ou autorizacións doutros organismos, será o concello quen os solicite. Ademais, deberá acreditar que conta con eles ou que xa os solicitou presentando os correspondentes documentos. Neste último caso a subvención concederase condicionada a que o concello xustifique a obtención da autorización ou permiso. Así mesmo, nos supostos de investimentos de competencia municipal cuxo trazado discorre, total ou parcialmente, en terreos ou estradas ou nas súas zonas de afección, de titularidade provincial ou de titularidade doutra administración pública ou, incluso, de titularidade privada deberá contar coa autorización expresa do particular ou da respectiva administración ou, cando menos neste último caso, acreditar que a solicitou. A concesión da subvención quedará condicionada a esta circunstancia. Os investimentos deberán estar executados na súa totalidade o 30 de abril de 2025. O incumprimento deste prazo dará lugar á perda do dereito a cobrar total ou parcialmente a subvención. Este prazo poderá prorrogarse ata un máximo de seis (6) meses por circunstancias debidamente motivadas e xustificadas coma, por exemplo, a dilación na obtención de licenzas ou permisos necesarios para a execución das actuacións. Os concellos ou outras administracións contratarán os investimentos de acordo coa lexislación vixente en materia de contratación pública. As obras serán executadas polos respectivos concellos segundo o correspondente proxecto técnico de execución, sen prexuízo da posibilidade de que a Deputación realice as inspeccións que considere convenientes. A directora ou director das obras será nomeado pola entidade local contratante, que terá que darlle conta á Deputación unha vez que se produza a designación. Calquera cambio na dirección técnica comunicaráselle igualmente á institución provincial no momento no que teña lugar. A copia da acta de comprobación do reformulo que se redacte remitiráselle á Deputación xunto coa fotografía do cartel de obra que acredite a difusión dada ao financiamento outorgado pola Deputación, que se colocará no momento da sinatura da acta. A administración municipal remitiralle á provincial unha copia da acta do acto de recepción. A Deputación poderá inspeccionar a execución das obras obxecto deste plan e as actuacións realizadas cando o considere oportuno, así como formular as observacións que estime pertinentes, sen prexuízo de que lle corresponda en exclusiva ao órgano de contratación e ás persoas responsables dos respectivos contratos a emisión das ordes e instrucións que procedan. Con posterioridade ao acordo ou á resolución de concesión de subvención e antes de que conclúa o prazo para a realización dos investimentos obxecto de subvención e sempre e cando non se prexudiquen intereses de terceiras persoas, poderase solicitar un cambio de destino pola desistencia total ou parcial da finalidade subvencionada. A modificación do destino das subvencións concedidas (cambio de finalidade) estará condicionada ao cumprimento dos seguintes requisitos: A modificación do destino das subvencións requirirá a autorización expresa da Deputación, cuxo trámite interno se axustará ao seguinte procedemento: O crédito procedente dun cambio de finalidade débese comprometer na súa totalidade. Para isto, a petición do cambio de finalidade pola desistencia total ou parcial da finalidade subvencionada acompañarase, en todo caso, das novas solicitudes de subvención xunto coa documentación que corresponda en función do investimento ou do gasto a financiar. Con posterioridade ao acordo ou á resolución de concesión de subvención, antes de que se inicie a licitación do proxecto subvencionado e sempre e cando non se prexudiquen intereses de terceiras persoas, poderase solicitar una modificación do acordo ou da resolución pola necesidade de reformular o proxecto sen variar a tipoloxía inicialmente aprobada. Para isto, o concello deberá achegar o seguinte: A modificación da resolución ou acordo de concesión requirirá a autorización expresa da Deputación, cuxo trámite interno se axustará ao seguinte procedemento: Se a modificación da resolución ou do acordo de concesión por reformulación do proxecto técnico supón a minoración do custo e, polo tanto, da subvención concedida, o concello poderá solicitar a aplicación do importe sobrante no financiamento dunha nova solicitude de subvención coas limitacións de reinvestimento previstas na base vixésima segunda. Se a modificación da resolución ou do acordo de concesión por reformulación do proxecto técnico supón un incremento do custo do proxecto, o concello deberá financiar o dito sobrecusto. Enténdese por baixa definitiva a determinada coa certificación final ou, no seu caso, coa certificación liquidación, tras a xustificación total do investimento e unha vez fiscalizada a documentación xustificativa coa conformidade da Intervención provincial. A baixa definitiva poderá aplicarse no financiamento de novos investimentos. Para poder destinar unha baixa definitiva ao financiamento dun novo investimento, o importe individual ou acumulado da baixa e do proxecto será igual ou superior a dez mil (10.000,00) euros. Polo tanto, permítese a acumulación das baixas ata acadar o importe mínimo de dez mil (10.000,00) euros. Os aforros por liquidación poden incrementarase ao importe da baixa definitiva. Para a tramitación destas baixas esixirase: O reinvestimento destas baixas requirirá a autorización expresa da Deputación, cuxo trámite interno se axustará ao seguinte procedemento: De non acadarse o importe mínimo de dez mil (10.000,00) euros, as baixas deben aplicarse no mesmo investimento en concreto: Nestes casos, o concello comunicará á Deputación formalmente o emprego da baixa no financiamento dalgún ou da totalidade dos custes anteriores. Non será necesaria a resolución ou o acordo do órgano competente da Deputación autorizando o seu emprego e aboarase xunto coa certificación final ou liquidación. Excepcionalmente, permítese a aplicación das baixas definitivas a favor do concello, con independencia do importe do remanente acumulado, cando o seu obxecto sexa minorar ou financiar a achega municipal de calquera actuación incluída inicialmente no Plan extraordinario de infraestruturas deportivas, ao considerar que estas actuacións non teñen a consideración de novos investimentos. As achegas poden estar contempladas no acordo ou na resolución pola que se concede a subvención; poden ser froito dunha modificación do acordo ou da resolución de concesión pola necesidade de reformular o proxecto, cando dita reformulación implica un incremento do custo do proxecto; ou poden ser a causa da tramitación dun modificado ou dunha liquidación. Nestes casos, a Deputación ditará o acordo ou a resolución que corresponda autorizando o emprego da baixa. Enténdese por baixa teórica a producida coa adxudicación do contrato. Enténdese por novos investimentos, toda proposta do concello que non garda relación coas actuacións incluídas inicialmente no Plan extraordinario de infraestruturas deportivas. Deste modo, o concello pode solicitar o reinvestimento das baixas teóricas, cuxo importe individual ou acumulado acade os dez mil (10.000,00) euros, no financiamento de novos investimentos sen necesidade de esperar a certificación final ou a certificación liquidación e á xustificación do investimento. A baixa teórica debe ser reinvestida na súa totalidade e o órgano de contratación do concello deberá comprometerse expresamente a financiar, con fondos propios, o incremento de custe derivado da posible tramitación dun modificado, dun exceso de medición ou das asistencias técnicas non contempladas no acordo ou na resolución de adxudicación. Para a tramitación destas baixas esixirase: O reinvestimento das baixas teóricas requirirá a autorización expresa da Deputación, cuxo trámite interno se axustará ao seguinte procedemento: Se durante a execución das obras xorde a necesidade de modificar o proxecto, o concello deberá tramitar o correspondente expediente de acordo co establecido na normativa de contratación e redactar un proxecto modificado. Para a tramitación do proxecto modificado, o concello deberá achegar: A conformidade ao proxecto modificado pola Deputación esixirá un trámite interno que se axustará ao seguinte procedemento: Cando o proxecto modificado implique un incremento de custo con respecto ao inicial, o concello empregará a baixa obtida na adxudicación do contrato no financiamento do modificado, de contar con ela. De non existir baixa de adxudicación ou, de habela, resultar insuficiente, o concello poderá solicitar o emprego das baixas definitivas ao seu favor procedentes doutros investimentos (con independencia do remanente acumulado) ou asumir o financiamento do importe que corresponda. Enténdese por exceso de medicións a variación que durante a correcta execución da obra se produza exclusivamente no número de unidades realmente executadas sobre as previstas nas medicións do proxecto, e sempre e cando non representen un incremento do gasto superior do 10 % do prezo do contrato inicial. Os excesos de medicións deberán certificarse de forma separada (certificación liquidación) do resto do proxecto e acompañarase do informe da dirección de obra ao respecto. Os excesos de medición que se financien contra a baixa acadada na adxudicación do contrato do propio investimento serán aboados unha vez supervisada a certificación liquidación polas persoas facultativas técnicas de Cooperación e fiscalizada pola Intervención; non será necesaria a autorización previa do reinvestimento polo órgano competente da Deputación. Os excesos de medición que se financien coas baixas definitivas a favor do concello (con independencia do remanente acumulado) procedentes doutros investimentos incluídos no Plan extraordinario de infraestruturas deportivas, precisarán dunha autorización previa do órgano competente da Deputación. Os concellos beneficiarios, en conformidade co disposto nestas bases, estarán obrigados a cumprir co que se establece no artigo 11 da LSG e, en particular, a: Correspóndelle ao Servizo de Comunicación Institucional dar as instrucións que se deben seguir no relativo á imaxe institucional. Para estes efectos, en www.depo. gal atópanse os modelos normalizados dos carteis e outras formas de publicidade que deben incluírse nos investimentos. O incumprimento destas obrigas será causa de reintegro das subvencións concedidas con cargo a estas bases. Todos os investimentos deberán xustificarse no prazo de cinco (5) meses desde a súa finalización (marcada pola data máxima da certificación final ordinaria), sen exceder, en todo caso, o 30 de setembro de 2025. O incumprimento destes prazos dará lugar á perda do dereito a cobrar total ou parcialmente a subvención. No caso de que se prorrogue o prazo de execución, tal como se indica na base décima novena, o prazo de xustificación tamén resultará ampliado. O pago ao concello do importe da subvención realizarase á vista das certificacións de execución das obras ou facturas das subministracións aprobadas polo órgano municipal competente. Así, as entidades beneficiarias deberán presentar na Sede electrónica, a través do modelo “2887054 Trámites administrativos xenéricos distintos da solicitude”, as certificacións ou facturas acompañadas da correspondente documentación. A documentación xustificativa será comprobada polo Servizo de Cooperación e a Intervención da institución provincial. Os investimentos realizados estarán sometidas á comprobación explícita da execución por parte dos servizos técnicos provinciais, que verificarán as certificacións de obras e facturas remitidas. Esta comprobación material do investimento é un requisito imprescindible do que debe quedar constancia no expediente xustificativo. Así mesmo, poderánselles solicitar informes a outros servizos da Deputación competentes en razón da materia. En todo caso, a Deputación, en virtude das facultades que ten atribuídas, reserva as facultades de inspección e comprobación das obras. O pagamento das subvencións farase de acordo coa porcentaxe de subvención determinada na fase de concesión. En caso de que se xustifiquen gastos inferiores ao orzamento que se tivo en conta para a concesión, o pagamento das subvencións reducirase proporcionalmente. O concello poderá presentar xustificacións parciais que se axusten ao ritmo de execución do investimento. Coa primeira certificación ou factura achegarase a seguinte documentación: As sucesivas certificacións, nos modelos normalizados ou similares, ou facturas acompañaranse do acordo municipal de aprobación das certificacións ou facturas correspondentes. E coa última certificación ou factura achegaranse: No caso dos investimentos que se adxudiquen mediante contratos menores definidos no artigo 118 da LCSP esixirase: En caso de que o concello non xustifique o gasto realizado, execute o investimento subvencionado máis alá do prazo de execución establecido na presente base ou achegue a documentación xustificativa fóra do prazo sinalado, iniciarase o procedemento de perda do dereito ao cobro da cantidade que corresponda. As subvencións que se concedan no marco destas bases admiten a compatibilidade con outras axudas públicas ou achegas de particulares para a mesma finalidade, tanto as outorgadas por esta Deputación coma por outras administracións públicas, incluídos os fondos comunitarios, sempre que o importe destas, illadamente ou en concorrencia con outras subvencións, non supere o custo da actividade subvencionada. Para estes efectos, e en conformidade co disposto no artigo 14.1. d) da LXS e no artigo 33 do RLXS, unha das obrigas do beneficiario é comunicarlle á Deputación a obtención doutras subvencións ou axudas que financien as finalidades subvencionadas. No caso de que se obteña financiamento adicional, este considerarase que reverte no 100 % da achega municipal. De seguir existindo exceso de financiamento destinarase a reducir a achega da Deputación. Procederase ao reintegro e/ou perda do dereito de cobro, total ou parcial, das subvencións outorgadas, en conformidade con estas bases, nos termos fixados na normativa de subvencións e, de modo particular, nos artigos 36 e seguintes da LXS. Serán causas específicas de perda do dereito de cobro ou reintegro, total ou parcial, das subvencións outorgadas, ademais das xerais, as seguintes: Contra o acordo de aprobación destas bases, que pon fin á vía administrativa, poderase interpoñer un recurso potestativo de reposición ante o mesmo órgano que o ditou, no prazo dun mes a partir do día seguinte ao desta publicación (artigos 123 e 124 da LPACAP), ou ben directamente un recurso contencioso-administrativo ante o xulgado do Contencioso-Administrativo de Pontevedra, de acordo co disposto no artigo 8 da Lei 29/1988, de 13 de xullo, reguladora da xurisdición contencioso-administrativa. Todo iso no prazo establecido no artigo 46 desta Lei, sen prexuízo de que se poida utilizar calquera outro recurso que se estime conveniente. Estas bases reguladoras publicaranse no BOPPO e en https://sede.depo. gal. Así mesmo, de conformidade co previsto nos artigos 17.3. b) e 20.8. a) da LXS, remitiráselle o texto da convocatoria á Base de Datos Nacional de Subvencións para a súa publicación nela, que será a que lle dea traslado do seu extracto ao BOPPO. Os datos persoais obtidos nestes procedementos serán obxecto de tratamento pola Deputación, en calidade de órgano responsable, coa finalidade de xestionar este procedemento, verificar os datos e documentos que as persoas interesadas declaren nas súas solicitudes para comprobar a exactitude destes e levar a cabo todas as actuacións administrativas que, no seu caso, deriven. A lexitimación para o tratamento dos datos baséase no cumprimento dunha tarefa de interese público ou no exercicio de poderes públicos segundo as normas de rango legal recollidas no apartado “Normativa aplicable”, dispoñible na ficha de procedemento en https://sede.depo. gal e o consentimento das persoas interesadas. Os datos persoais obtidos serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, así como exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.